Vælg som udgangspunkt et pandebånd i samme størrelse som trensen. Er pandebåndet udformet med ekstra svung, bevirker det dog ofte, at pandebåndet vil stikke længere ud fra hestens pande, derfor kan det være en fordel at vælge en mindre størrelse – er dette tilfældet, vil det ofte oplyses ved forhandleren. Pandebåndet skal desuden være stort nok til, at nakkestykket ikke trækkes frem mod hestens ører.